
(Mimoriadny legislatívny postup – konzultácia)
Európsky parlament,
–	so zreteľom na návrh Komisie pre Radu (COM(2025)0581),
–	so zreteľom na článok 113 Zmluvy o fungovaní Európskej únie, v súlade s ktorým Rada konzultovala s Európskym parlamentom (C10‑0296/2025),
–	so zreteľom na článok 84 rokovacieho poriadku,
–	so zreteľom na správu Výboru pre hospodárske a menové veci (A10-0160/2026),
1.	schvaľuje zmenený návrh Komisie;
2.	vyzýva Komisiu, aby zmenila svoj návrh v súlade s článkom 293 ods. 2 Zmluvy o fungovaní Európskej únie;
3.	vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu;
4.	žiada Radu o opätovnú konzultáciu, ak má v úmysle podstatne zmeniť návrh Komisie;



5.	poveruje svoju predsedníčku, aby postúpila túto pozíciu Rade, Komisii a národným parlamentom.



Pozmeňujúci návrh		1
Návrh smernice
Odôvodnenie 2 a (nové)
	

	Text predložený Komisiou
	Pozmeňujúci návrh

	
	(2a)	Do smerných úrovní týkajúcich sa nadobudnutia tovaru súkromnými osobami na ich vlastné použitie by sa mali doplniť nové kategórie spotrebných daní stanovené v smernici Rady (EÚ) …/…1a+.

	
	___________

	
	1a Smernica Rady (EÚ) …/… z … o štruktúre a sadzbách spotrebnej dane z tabakových výrobkov a výrobkov súvisiacich s tabakom (prepracované znenie) (Ú. v. EÚ L …, …, ELI: …).

	
	+ Ú. v.: vložte, prosím, do textu číslo smernice uvedenej v dokumente 2025/0580(CNS) a do poznámky pod čiarou číslo, dátum a názov tejto smernice a odkaz na túto smernicu v úradnom vestníku.



Pozmeňujúci návrh		2
Návrh smernice
Odôvodnenie 2 b (nové)
	

	Text predložený Komisiou
	Pozmeňujúci návrh

	
	(2b)	Zmeny smerných úrovní by mali vychádzať zo zásady, že výrobky v nových kategóriách podľa smernice (EÚ) …/… [Ú. v.: vložte, prosím, číslo smernice uvedenej v dokumente 2025/0580(CNS)] slúžia ako alternatívy pre výrobky, na ktoré sa už vzťahujú smerné úrovne podľa smernice Rady (EÚ) 2020/262. Smerné úrovne pre tieto nové kategórie by preto mali byť porovnateľné s úrovňami výrobkov, na ktoré sa už vzťahujú smerné úrovne podľa smernice Rady (EÚ) 2020/262.

